(i 7 6) 



Omnia denique systema nervosum concutientia , inter metastaseos causas 

 numerari debent. Itaque sauciorum a coitu sedulo abstinere permagni interest : 

 sic , juvenis , qui onaniae sexto post lupias in cluuibus extirpationem die sese de- 

 derat, morti vix eripi potuit. Alius , ablato felici cum successu antibrachio , 

 aestus venerei comprimendi impos , immodicae indulsit libidini. Paulo post , plaga 

 exsiccata , vehemens pneumonia exoritur , et quarto die mors aderat. 



. 161. 



Certis in casibus plane nos fugit metastaseos causa 5 quod in nosocomio Leo- 

 diensi apud virum 3o annorum, (lecto n. 20 cubantem) temperamenti san- 

 guinei , plures jam annos ulcere atonico , ad suram sito , laborantem vidimus- 

 Isto ulcere , dum in aqua laborabat , maxime irritalo , ad nos venit aeger , pla- 

 gam pus maturum et abundans , perinde ac si recens fuisset , emittentem , monstrans. 

 Paucos post dies , causa latente , suppuratio subito supprimitur , eodemque tern- 

 pore apparent summa pectoris oppressio, tussis , febris vebementior , delirium , etc. 

 quae , licet sanguis emissus , et vesicatorium ad plagam applicatum fuerit aegrum 

 postero die enecabant. 



Pulmones sanguine turgebant , pleuraque dextra maxima puris copia plena in- 

 venta fuit. 



Nil de harum metastaseon cura, quae ex praecedentibus sat dilucida evadit, 

 hie dicere volo. 



DE METASTASIBUS LACTEIS. 



. 162. 



Olim, quum omnes puerperarum morbi lactearum metastaseon nomine salu- 

 tarentur, istud caput sane bujusce opusculi longissimum ac praestantissimum fuis- 

 set : nunc autem , sententia ilia ab omnibus fere rejecta , primum locum minime 

 occupant bae metastases , de quibus tamen hie disseruissem , nisi, ob nonnulla 

 ad tbeoriam pertinentia , in theoretica dissertalionis parte aptius collocates 

 essent. 



